HC Košice

**HC Košice** je najúspešnejší slovenský hokejový klub, ktorý získal celkovo 12 titulov Majstra republiky (desaťnásobný majster Slovenska a dvojnásobný česko-slovenský majster). V najvyššej slovenskej súťaži pôsobí nepretržite od sezóny 1993/1994.

## História
### Predvojnové obdobie - r. 1921-1939
#### Počiatky košického hokeja
Počiatky košického hokeja siahajú do roku 1921. V tom čase ešte na Slovensku stále pretrvával bandyhokej (s loptičkou). Spočiatku boli živelné, neskôr sa zmenili na systematické a organizované vďaka pražským funkcionárom Dr. Brožovi a Dr. Fleischmannovi, ktorí v meste pôsobili. Ich pričinením v sezóne 1922/23 vznikol prvý košický hokejový klub – I. ČsČK Košice. Na jeho čele stál Dr. Brož - bývalý výborný hokejista AC Sparta Praha, ktorý po skončení aktívnej činnosti hral za košický celok niekoľko zápasov. 

Zakrátko vznikli v Košiciach ďalšie mužstvá. Najskôr KAC a KSC, neskôr ŠK Slávia, Törekvés a Hakoah. V zimných mesiacoch sa denne hralo na prírodnom klzisku v dnešnom „Petrovom sade“. V ďalších rokoch patril košický hokej medzi najlepšie na Slovensku.

Prvé majstrovstvá Košíc v sezóne 1922/23 sú oficiálne považované za prvú organizovanú hokejovú súťaž na Slovensku. Víťazom sa stalo mužstvo I. ČsČK so skóre 34:2. Za priekopníkov hokeja v Košiciach treba považovať hráčov Janderu, Navrátila, Mráza, Dr. Broža, Karáska, Ženiška, Haška, Adlera a Lepiera. Menovaní sa aj neskôr podieľali na jeho rozvoji. Celok I. ČsČK bol v tom čase na Východnom Slovensku bez konkurencie. Vzhľadom na výkonnosť bol pozývaný na rôzne turnaje, ktoré sa pravidelne konali vo Vysokých Tatrách, za účasti hokejistov z Rumunska, Maďarska, Poľska ako aj popredných kolektívov z Česko-Slovenska. Klub I. ČsČK za svoju priekopnícku činnosť obdržal od Česko-slovenského hokejového zväzu v Prahe sedem čestných strieborných medailí.

#### Koniec bandyhokeja a vznik kanadského hokeja
Sezónou 1927/28 bol už bandyhokej na východnom Slovensku „vytlačený“ do úzadia. V českých krajoch to bolo už v dvadsiatych rokoch a udomácnil sa tam ľadový - kanadský hokej.

#### Počiatky ľadového hokeja a jeho kontinuita
Osobitnú pozornosť vo vývoji košického hokeja si zasluhuje turnaj usporiadaný v r. 1934 na Štrbskom plese vo Vysokých Tatrách. Košickí hokejisti na ňom porazili SK Olomouc, remizovali s SK Prostějov a podľahli silnému celku LTC Praha len najtesnejším pomerom 1:2. V drese Košíc zvlášť vynikol mladý hokejista Ladislav Troják („Džindži“). Vedúci klubu LTC a ďalší funkcionári z pražských klubov prejavili maximálny záujem o jeho osobu. O niekoľko dní sa už sťahoval z Košíc do Prahy a už na druhý rok hral v česko-slovenskej reprezentácii.

### Povojnové obdobie - r. 1945-1962
#### Hokej v Košiciach po 2.svetovej vojne, vznik Dukly Košice
Po II. svetovej vojne sa v Košiciach obnovila organizovaná činnosť, ktorá však neskôr začala silne stagnovať. Mesto reprezentovali v štyridsiatych a päťdesiatych rokoch hokejisti Lokomotívy, ktorí hrali krajskú súťaž. Aj v krajskom meradle zaostali Košice za Prešovom a Popradom. Z košických hokejistov vtedy vyčnieval len Rudolf Zibrinyi, ktorý hral aj za vybrané mužstvo Slovenska. Určité zlepšenie nastalo po otvorení zimného štadióna v r. 1960, keď sa konečne naskytla možnosť pravidelného tréningu. K oživeniu hokeja v Košiciach dochádza až v roku 1962, keď TJ Lokomotíva, ktorá mala v tom čase dve mužstvá v krajskej súťaži, súhlasila, aby jedno z nich, doplnené o vojakov, mohlo štartovať pod hlavičkou Dukly Košice.  

### Vstup medzi elitu ČSSR - r. 1962-1967
#### Vstup medzi elitu
Hokejový klub Dukla Košice vznikol z iniciatívy vtedajšej hokejovej sekcie ÚV ČSZTV a Ministerstva národnej obrany. Sledoval sa tým záujem rozvoja ľadového hokeja na východnom Slovensku. Vývoj tohto športu dovtedy stagnoval. Košice sa však rozrastali zásluhou VSŽ. Kolektív Dukly hneď v prvom roku svojej existencie vyhral Krajské majstrovstvá i postup do II. ligy; zároveň výrazne zvýšila záujem o hokej. Zápasy boli často vypredané a mnoho nadšencov chodilo sledovať i tréningy. Káder vtedajšieho mužstva tvorili: Černický, Kvasnica, Kolláth, Klíma, Vyleta, Hes, Agh, Bouška, Kríž, Tunka, Opichal, Orly, Ressler, Mokrý, Harazím, Markuzy, Frühwald, Lancman, Terner, Šikl, Hajduk, Hoštický, Longauer a Dratva. Trénerom bol Miroslav Nitka.

Prvý zápas zohralo toto mužstvo 16. októbra 1962 s reprezentačným mužstvom Maďarska. Košice prehrali 5:7, zápas sledovalo vyše 3000. V priebehu sezóny 1962/63 sa konal turnaj o „Štít mesta Košice“, na ktorý pozvali Spartu Praha a VŽKG Ostrava, a ktorý Dukla vyhrala.

V novembri 1962 Dukla Košice odohrala prvý zápas Majstrovstiev kraja s celkom Spišského Podhradia s výsledkom 13:1. Nasledovala séria víťazstiev a postup z Krajskej súťaže až do I. hokejovej ligy – čo rok, to postup. Veľkými patrónmi hokeja v tom čase boli Ing. Knižka – riaditeľ VSŽ, Ing. Šaroši – ekonomický riaditeľ VSŽ, Kudělásek, Michal Blažej a ďalší. Dukla Košice v sezóne 1963/1964 vyhrala pohár II. ligy, potom „D“ skupinu II. ligy a následne aj kvalifikáciu o postup do I. hokejovej ligy pred pražským Motorletom. Kvalifikácia sa hrala v Prahe. Konečné poradie kvalifikácie: 1. Dukla Košice 8 bodov, 2. Motorlet Praha 7 bodov, 3. Královopolská Brno 7 bodov, 4. České Budějovice.

#### Prvýkrát medzi elitou
Od sezóny 1964/1965 Košice patria medzi hokejovú elitu. Ich rýchly postup do I. ligy bol prekvapením aj pre samotných Košičanov. Z funkcionárov sa o postup pričinili: generálmajor Jaroslav Tykal – predseda oddielu, ďalej to boli: pplk. G. Talan, pplk. A. Valenta a ďalší. Vlastný postup do I. ligy vyvolal problémy – chýbal krytý zimný štadión. Aj to sa podarilo vyriešiť a od jesene 1964 bol košický štadión zastrešený. Veľkú pomoc pri týchto prácach poskytli Východoslovenské železiarne a brigádnicky vojaci i občania mesta. Zápasy I. ligy v sezóne 1964/65 sa hrali už na krytom zimnom štadióne. Premiérovým bol zápas Košice – Gottwaldov 3:1, na ktorý sa predalo 4 227 lístkov, no stovky divákov v snahe ho vidieť obsadili aj nedokončené nebezpečné miesta, takže nakoniec v hľadisku bolo v skutočnosti 7 000 divákov. V prvej ligovej sezóne skončila Dukla na 7. mieste. 

Sezóna 1965/1966 bola charakteristická tým, že z dôvodu skvalitnenia došlo k reorganizácii najvyššej hokejovej súťaže. Prvýkrát bojovalo o body desať družstiev. V priebehu sezóny 1965/66 sa stal trénerom Ladislav Štemprok, ktorý pôsobil v Poľsku. Dukla Košice skončila na 7. mieste. B-mužstvo Dukly hralo v sezóne VSL kraja, ktorú vyhralo, avšak pre protest Spišskej Novej Vsi kvalifikáciu odohralo jej mužstvo. B-mužstvo viedol tréner O. Bendík, bolo zložené z vojakov a civilov (došlo k spojeniu Dukly a Lokomotívy Košice).

### Vznik TJ VSŽ Košice a jeho začiatky - r. 1967-1970
Sezóna 1966/1967 bola veľmi kuriózna a úspešná. Družstvo Dukly sa posilnilo o ďalšie talenty. Začiatkom januára 1967 prešla Dukla pod TJ VSŽ. Generálnym sponzorom sa stali Východoslovenské železiarne a klub sa pretransformoval z vojenského na civilný s názvom VSŽ Košice. Prvý zápas klubu odohrali títo hráči: Holeček, Selvek, Tajcnár, Gregor, Machač (Houška), Kolláth, Brunclík, Stehlík, Srovnal, Zavěšický, Rys, Nedvěd, Pažitný a Partl. Trénerom mužstva bol L. Štemprok. Mužstvo VSŽ Košice skončilo v lige na 6. mieste.

#### Začiatky TJ VSŽ
Sezóna 1967/1968 bola považovaná za jednu z najkritickejších. Prechodom do civilnej telovýchovnej jednoty sa zastavil príliv mladých talentov – vojakov. Nepodarilo sa vybaviť zamýšľané prestupy hráčov, uskutočnil sa len prestup B. Brunclíka. Mužstvo bolo doplnené neznámymi a neskúsenými hráčmi a aj preto sa stali Košice kandidátom na zostup. Vynikajúci záver súťaže dopomohol k umiestneniu na 9. mieste. 

Sezóna 1968/1969 bola poznačená odchodom hráčov, ktorí ukončili vojenskú službu. Novým trénerom sa s vedením oddielu podarilo pomerne úspešne doplniť hráčsky káder o nových hráčov a vyriešiť niektoré prestupy. Handicapom v príprave mužstva bol malý počet zohratých prípravných zápasov pre augustové udalosti roku 1968. Mužstvo sa v prestávke súťaže sa zúčastnilo zájazdu do Švajčiarska. Hokejový klub okrem „A-mužstva“ mal v súťaži divízie zaradené aj „B-mužstvo“ VSŽ, ktoré sa využívalo pre štart hráčov, ktorí nehrali pravidelne prvú ligu. 

Vstup do nového ročníka 1969/70 začal náročnou prípravou, ktorá vyvrcholila usporiadaním turnaja II. ročníka o Pohár VSŽ, za účasti mužstiev: Slovan Bratislava, Plzeň, Opava a Košice. Košice sa umiestnili na 3. mieste. Najväčšie víťazstvo sezóny zaznamenali VSŽ so Spartou Praha, ktorú porazili 7:0. Neskôr sa mužstvu prestalo postupne dariť a dostávalo sa do hrozivého postavenia v tabuľke. Následne na to vedenie klubu odvolalo trénera, čo prinieslo obrat. Dovtedy z 22 kôl získali VSŽ len 13 bodov, potom zo 14 kôl 15 bodov. Košice sa v lige zachránili, keď získali v 36. zápasoch 27 bodov a obsadili 8. miesto v tabuľke. Významná udalosť tejto sezóny sa spája s dátumom 26. novembra 1969, keď sa na štadióne L. Trojáka odohral medzištátny zápas medzi ČSSR a Kanadou, s výsledkom 4:1. Bol to aj posledný medzištátny zápas.

### 70.roky v Košiciach
#### Úspechy sa striedali so sklamaniami
Sezóna 1970/1971 sa v histórii TJ VSŽ považuje za najúspešnejšiu. Prvoligové mužstvo absolvovalo jednu z najkvalitnejších príprav na zájazde v ZSSR, B-mužstvo postúpilo do I. ligy a úspechy sa dostavili aj v mládežníckom hokeji, ktorý sa postupne stával liahňou talentov. V tomto ročníku sa uskutočnil aj I. ročník juniorského turnaja v Memorial L. Trojáka, ktorý usporiadal Mestský hokejový zväz v spolupráci s TJ VSŽ Košice. Klub obsadil 5. miesto pred mužstvami Pradubice, Litvínov, Sparta, Budějovice a Plzeň.  

Úlohou pre sezónu 1971/1972 bolo potvrdiť 5. miesto z uplynulého ročníka. V lete hráči  trénovali pri Čiernom mori v Bulharsku a neskôr štartovali štartovali na turnaji v Leningrade o „Pohár Sovietskeho športu“. 7. septembra 1971 do Košíc pricestovali reprezentanti Švédska, kde mali sústredenie pred začiatkom sezóny. V rámci prípravy zohrali s mužstvom VSŽ Košice zápas (VSŽ Košice – Štokholm 0:0). Aj napriek tomu, že boli pripravené dobré podmienky, ciele sa nepodarilo naplniť. Klub sa už po začiatku sezóny musel vysporiadať so zraneniami a ochorením niekoľkých kľúčových hráčov a ani vzťahy medzi trénerom a hráčmi neboli ideálne. To si napokon vynútilo zmenu trénerskej dvojice. Mužstvo VSŽ sa v sezóne 1971/72 napokon umiestnilo na 8. mieste. Podstatne úspešnejšie boli mládežnícke družstvá. 

Sezóna 1972/1973 mala stanovený cieľ umiestniť sa v strede ligovej tabuľky. Mužstvo prenasledovali zranenia a choroby natoľko, že niektoré zápasy odohralo dokonca s 10 hráčmi. Bola to posledná sezóna, v ktorej v I. lige bojovalo desať družstiev. VSŽ skončili na 9. mieste. 

Sezóna 1973/1974 bola to už jubilejná desiata prvoligová sezóna mužstva HC Košice (ôsma pod hlavičkou firmy VSŽ). Priaznivci hokeja v meste Košice a okolia si toto jubileum pripomenuli na slávnosti za prítomnosti delegácie ČSZĽH na čele s predsedom Dr. Andrštom. V tejto sezóne VSŽ skončili na 6. mieste a prvýkrát v histórii sa umiestnili pred Slovanom Bratislava. Svoju prioritu na Slovensku potvrdili v tejto sezóne aj víťazstvom v Slovenskom pohári, keď porazili vo finále Slovan Bratislava. Košice sa tak stali najúspešnejším slovenským oddielom v I. hokejovej lige.

#### TJ VSŽ Košice v spodnej časti tabuľky
V sezóne 1974/1975 zaznamenalo prvoligové mužstvo doteraz najhoršie umiestnenie v tabuľke najvyššej hokejovej súťaže. VSŽ skončili až na 10. mieste. Nedarilo sa ani mládeži, u ktorej však boli výsledky uspokojivejšie.

Sezóna 1975/1976 bola netypická, súťaž bola rozdelená na 2 časti. Po skončení 22 kôl mužstvá z hornej časti tabuľky bojovali o titul, z dolnej časti o vypadnutie. Táto štruktúra súťaže vznikla kvôli príprave reprezentantov ČSSR na Olympijské hry a Majstrovstvá sveta. Klubu sa po 22. kolách nepodarilo prebojovať do skupiny najlepších. Pri rovnosti bodov s mužstvami Sparta (5. miesto) a Plzeň (6. miesto) rozhodlo lepšie skóre. VSŽ Košice začalo robiť prestavbu hráčskeho kádra, keďže kolektív mal už zabezpečenú ligovú príslušnosť. VSŽ Košice skončili nakoniec na 9. mieste. 

V sezóne 1976/1977 sa mužstvo umiestnilo na 10. mieste. Príprava na sezónu začala v domácom prostredí, v objektoch TJ VSŽ a v Zlatej Idke. Vyvrcholením prípravy bolo sústredenie vo Vysokých Tatrách. 

Kolektív VSŽ nastúpil do sezóny 1977-1978 značne omladený. Výbor HO vytvoril mužstvu na celú sezónu veľmi dobré podmienky. Prípravu na ľade absolvovali hráči z počiatku v Nowom Targu a pokračovala v domácom prostredí. Súčasťou prípravy na ľade bola účasť na Sliezskom pohári v Opave a Tatranskom pohári v Poprade. Mužstvo ukončilo záverečnú časť prípravy pri mori. VSŽ Košice skončili na 10. mieste, len o bod pred Duklou Trenčín a poslednou Škodou Plzeň. Družstvo obdržalo najviac gólov (212) a to aj najmä vďaka rekordným zápasom Litvínov-Košice 10:0 a Košice-Brno 0:9.

Sezóna 1978/1979 bola poznačená najmä veľkými zmenami v hráčskom kádri. Do klubu sa po 15-tich rokoch vrátil tréner M. Nitka. Prípravu na ľade začali u majstra Poľska Podhale Nowy Targ, kde zohrali zápasy s domácim tímom a poľskou reprezentáciou. Ďalej pokračovali na vlastnom klzisku. Neskôr sa zúčastnili turnajov o Sliezsky pohár v Opave, Pohára Oslobodenia vo Zvolene a nakoniec o Tatranský pohár v Poprade. VSŽ Košice napokon v sezóne 1978/79 skončili na 8. mieste.

VSŽ začalo sezónu 1979/1980 o týždeň skôr. Príprava bola dvojfázová; prípravné zápasy odohrali s I. a II. ligovými mužstvami. Aj tento rok absolvovali tradične niekoľko prípravných turnajov. Postupne absolvovali turnaj o „spartakiádny pohár“ v Prešove, kde obsadili 1. miesto, Sliezsky pohár v Opave (1. miesto) a Tatranský pohár. Na záver prípravy absolvovali turnaj o cenu časopisu Sovietsky šport v Kyjeve (skončili na 3. mieste). Túto sezónu klub taktiež zaznamenal niekoľko odchodov. Aj tentokrát Košice pomýšľali na vyššie pozície a cieľ umiestniť sa do 6. miesta. V čase ZOH v Lake Placide mužstvo zohralo semifinále spartakiádneho pohára v Nitre, kde obsadilo 2. miesto a neprebojovalo sa do finále. VSŽ Košice sa napokon umiestnilo na 7. mieste.

### Zlaté časy, majstri ČSSR  r. 1980-1993
V sezóne 1980/1981 bolo novinkou, že zápasy sa nemohli končiť nerozhodne. Malo rozhodovať predĺženie alebo následne až samostatné nájazdy, čo malo ligu zatraktívniť. Košice sa aj tentokrát na sezónu pripravovali na tradičných turnajoch. Ako prvý absolvovali Tatranský pohár, kde skončili na 2. mieste, len o skóre za Spartou Praha. Druhou previerkou bol „Sliezsky pohár" v Opave, kde sa Košice umiestnili na treťom mieste. Klubu sa v lige nedarilo, a to najmä v domácich zápasoch. Zlé výsledky boli najmä proti Kladnu, s ktorým nezískali ani bod. Zaznamenali kruté prehry s Jihlavou a Budějovicami a vysokú výhru nad Slovanom. Nakoniec obsadili konečnú 9.priečku. Po sezóne sa s Košicami rozlúčil tréner Miroslav Nitka. 

Klub vykonal opatrenia pre dosiahnutie lepšieho výsledku v nastávajúcej sezóne 1981/1982. Letnú prípravu Košičania začali v objektoch TJ VSŽ, vyvrcholením bolo sústredenie v Rovinji. Prípravu na ľade začali v Nowom Targu a v nemeckom Garmisch-Partenkirchene. Neskôr pokračovali na tradičnom Tatranskom pohári a prípravu na ľade zakončili turnajom v Rige o pohár denníka „Sovietskij sport“. Cieľom mužstva bolo najmä postupne vypracovať tím, ktorý bude v nasledujúcich sezónach konkurovať najlepším. Košice skončili Ligu na 8. mieste a sezónu zakončili súbojmi o Pohár oslobodenia.

V sezóne 1985/1986 Košice vyhrali základnú časť a postúpili do play-off. Vo štvrťfinále narazili na klub TJ Sparta ČKD Praha, s ktorým vyhrali sériu 3:1 na zápasy (4:2, 3:0, 0:6, 4:3) a postúpili do semifinále. Tam im bol súperom klub Tesla Pardubice s ktorým vyhrali sériu 3:2 na zápasy (2:5, 5:2, 9:2, 1:4, 4:1) a postúpili do finále. Vo finále na Košice čakala Dukla Jihlava, s ktorou predviedli napínavú sériu. Najskôr vyhrali oba domáce zápasy (2:0, 4:2) a pred zápasmi v Jihlave sa zdalo že majú titul už na dosah. Vonku však oba zápasy prehrali (1:5, 3:4sn). Rozhodovať musel až piaty zápas, ktorý hrali Košice doma. Ten sa po výsledku 3:3 predlžoval, ďalšie góly však nepadli. Rozhodovalo sa až po nájazdoch, ktoré Košice vyhrali 4:2 a celý zápas tak 4:3 po samostatných nájazdoch. Košice tak vyhrali finálovú sériu 3:2 na zápasy a získali historicky prvý titul majstra ČSSR. 

V nadchádzajúcej sezóne 1986/87 sa Košiciam nepodarilo znova získať majstrovský titul a skončili na štvrtom mieste.

V sezóne 1987/1988 sa umiestnili po základnej časti v tabuľke na druhom mieste a postúpili do play-off. Vo štvrťfinále Košice narazili na tím Dukla Trenčín, s ktorým vyhrali sériu 3:1 na zápasy (4:3pp, 5:2, 2:5, 5:2) a postúpili do semifinále. V semifinále sa stretli s klubom HC Rytieri Kladno, s ktorým takisto vyhrali 3:1 na zápasy (8:3, 2:3, 4:2, 6:3) a postúpili do finále. V ňom sa stretli s klubom Sparta Praha a do tretice vyhrali po víťaznej sérii 3:1 na zápasy (0:2, 4:0, 1:0, 6:3, 6:5pp) a získali druhý titul majstra ČSSR.

Po rokoch 1986 a 1988, keď získal klub titul majstra ČSSR, sa VSŽ predstavili v *Pohári európskych majstrov.* Zakaždým sa prebojovali až do finálovej skupiny.  V oboch prípadoch skončili na druhom mieste za CSKA Moskva.

### Majstri SR - r. 1993-2007
Po rozdelení česko-slovenskej federácie a následnom rozdelení hokejovej súťaže potvrdili Košice svoju kvalitu aj v samostatnej slovenskej extralige a v prvých šiestich sezónach zakaždým hrali vo finále play-off. Z toho trikrát vyhrali titul (1994/95,1995/96,1998/99) a trikrát skončili druhí (1993/94,1996/97,1997/98).V sezónach 1999/00 a 2000/01 Košice vypadli vo štvrťfinále. V sezóne 2001/02 Košice postúpili do semifinále, kde narazili na Slovan Slovnaft Bratislava, s ktorým prehrali 2:4 na zápasy. V sezóne 2002/03 sa Košice prebojovali  až do finále, kde natrafili na semifinálového premožiteľa z uplynulej sezóny a veľkého rivala Slovan Slovnaft Bratislava. Prehrali 0:4 na zápasy a skončili na 2. mieste. V nasledujúcich štyroch sezónach Košice zakaždým vypadli v semifinále (2003/04,2004/05,2005/06,2006/07).

### Súčasnosť - r. 2007-2017
V sezóne 2007/08 sa klub po základnej časti Extraligy umiestnil na druhom mieste, čím si zaručil účasť v kvalifikácii o postup do Hokejovej ligy majstrov (Champions Hockey League). Tá sa odohrala 12. - 14. septembra 2008 v nemeckom Norimbergu.  Po výhre, resp. po víťazstve nad Skalicou 3:2 po trestných strieľaniach sa mali zúčastniť aj nasledujúceho ročníka Champions Hockey League, súťaž sa ale neuskutočnila. V sezóne 2009/2010 obhájil klub majstrovský titul. V sezóne 2010/2011 klub skompletizoval majstrovský hetrik, ktorý sa mu podaril ako prvému slovenskému hokejovému klubu. V ďalších troch sezónach sa opäť dostal do finále. V sezóne 2011/2012 skončili Košice po základnej časti na prvom mieste, no vo finále podľahli Slovanu Bratislava 4:3 na zápasy.

V sezóne 2012/2013 sa Košice po základnej časti umiestnili na druhom mieste za Zvolenom, ktorému potom podľahli vo finále 4:1 na zápasy.

V sezóne 2013/2014 skončili Košice so 125 bodmi po základnej časti na čele tabuľky. V play off vo štvrťfinále vyradili najskôr Martin (4:1), v semifinále Piešťany (4:2) a nakoniec v siedmom zápase finále porazili Nitru 6:0 a stali sa opäť majstrom Slovenska. Do finále sa dostali siedmy krát v rade a rovnako získali siedmy titul v extralige.

V sezóne 2014/2015 Košice porazili vo finále Banskú Bystricu a získali ôsmy titul v samostatnej histórii Slovenska , zároveň sa predstavili v premiérovom ročníku Champions Hockey League, kde ukončili svoje účinkovanie tretím miestom v skupine.

V sezóne 2015/2016 sa Košiciam znova podarilo vyhrať základnú časť. Po nevydarenom play-off , keď sa viaceré opory tímu nedokázali presadiť, skončili na treťom mieste a nepodarilo sa im skompletizovať druhý majstrovský hetrik. Košiciam sa však darilo pri svojom druhom účinkovaní v Champions Hockey League. Skončili na druhom mieste v tabuľke a postúpili do šesťnásť-finále ,kde ich čakal švédsky vicemajster Skellefteå AIK. Po veľmi solídnych výkonoch v oboch zápasoch postúpil Skellefteå AIK na základe lepšieho skóre (6:4), keďže oba tímy svoje domáce zápasy vyhrali.

Novú sezónu 2016/2017 začali Košice už výnimočne tradične účinkovaním v Champions Hockey League, kde postúpili do play-off z druhého miesta v skupine. V šesťnásť-finále ich čakal švajčiarsky Fribourg-Gottéron. Po domácej remíze, prehre vonku a nepriaznivému skóre (2:5) napokon vypadli.

## Umiestnenia v jednotlivých sezónach
[thumb|Prípravný duel medzi Košicami a [MHk 32 Liptovský Mikuláš|Liptovským Mikulášom]]

### Česko-Slovensko
 Česko-slovenská hokejová liga - **29 ročníkov**

* **1. miesto: ** Súbor:Med 1.png 1985/86, 1987/88
* **2. miesto: ** Súbor:Med 2.png 1984/85
* **3. miesto: ** Súbor:Med 3.png 1988/89
* **4. miesto: **1986/87, 1990/91
* **5. miesto: **1970/71, 1982/83, 1989/90
* **6. miesto: **1966/67, 1973/74, 1992/93
* **7. miesto: **1964/65, 1965/66, 1968/69, 1979/80, 1983/84
* **8. miesto: **1969/70, 1971/72, 1978/79, 1981/82, 1991/92
* **9. miesto: **1967/68, 1972/73, 1975/76, 1980/81
* **10. miesto: **1974/75, 1976/77, 1977/78

 1. slovenská národná hokejová liga - **1 ročník**
* **1. miesto** Súbor:Med 1.png 1963/64

 2. slovenská národná hokejová liga - **1 ročník**
* **1. miesto** Súbor:Med 1.png 1962/63


ImageSize = width:1000 height:60
PlotArea  = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period     = from:01/01/1962 till:01/01/1994
ScaleMajor = unit:year increment:1 start:1962 
Colors =
  id:elite value:rgb(0.4,0.6,1)
  id:1 value:rgb(0.5,0.8,0.5)
  id:1b value:rgb(0.6,0.9,0.6)
  id:2  value:rgb(0.9,0.9,0.3)  
  id:2b  value:rgb(1,1,0.4)  
  id:3  value:rgb(0.9,0.7,0.1)
  id:4  value:rgb(0.9,0.1,0.1)
  id:champ value:rgb(0.8,0.8,0.6)

PlotData= 
  bar:Position width:15 color:white align:center

  from:01/07/1962 till:01/07/1963  shift:(0,-4) text:1
  from:01/07/1963 till:01/07/1964  shift:(0,-4) text:1
  from:01/07/1964 till:01/07/1965  shift:(0,-4) text:7
  from:01/07/1965 till:01/07/1966  shift:(0,-4) text:7
  from:01/07/1966 till:01/07/1967  shift:(0,-4) text:6
  from:01/07/1967 till:01/07/1968  shift:(0,-4) text:9
  from:01/07/1968 till:01/07/1969  shift:(0,-4) text:7
  from:01/07/1969 till:01/07/1970  shift:(0,-4) text:8
  from:01/07/1970 till:01/07/1971  shift:(0,-4) text:5
  from:01/07/1971 till:01/07/1972  shift:(0,-4) text:8
  from:01/07/1972 till:01/07/1973  shift:(0,-4) text:9
  from:01/07/1973 till:01/07/1974  shift:(0,-4) text:6
  from:01/07/1974 till:01/07/1975  shift:(0,-4) text:10
  from:01/07/1975 till:01/07/1976  shift:(0,-4) text:9
  from:01/07/1976 till:01/07/1977  shift:(0,-4) text:10
  from:01/07/1977 till:01/07/1978  shift:(0,-4) text:10
  from:01/07/1978 till:01/07/1979  shift:(0,-4) text:8
  from:01/07/1979 till:01/07/1980  shift:(0,-4) text:7
  from:01/07/1980 till:01/07/1981  shift:(0,-4) text:9
  from:01/07/1981 till:01/07/1982  shift:(0,-4) text:8
  from:01/07/1982 till:01/07/1983  shift:(0,-4) text:5
  from:01/07/1983 till:01/07/1984  shift:(0,-4) text:7
  from:01/07/1984 till:01/07/1985  shift:(0,-4) text:2
  from:01/07/1985 till:01/07/1986  shift:(0,-4) text:1
  from:01/07/1986 till:01/07/1987  shift:(0,-4) text:4
  from:01/07/1987 till:01/07/1988  shift:(0,-4) text:1
  from:01/07/1988 till:01/07/1989  shift:(0,-4) text:3
  from:01/07/1989 till:01/07/1990  shift:(0,-4) text:5
  from:01/07/1990 till:01/07/1991  shift:(0,-4) text:4
  from:01/07/1991 till:01/07/1992  shift:(0,-4) text:8
  from:01/07/1992 till:01/07/1993  shift:(0,-4) text:6

  from:01/07/1962 till:01/07/1963  color:champ shift:(0,13)  text: "2.SHL"
  from:01/07/1963 till:01/07/1964  color:champ shift:(0,13)  text: "1.SHL"
  from:01/07/1964 till:01/07/1984  color:1 shift:(0,13)  text: "ČSHL"
  from:01/07/1984 till:01/07/1985  color:2 shift:(0,13)
  from:01/07/1985 till:01/07/1986  color:champ shift:(0,13)  
  from:01/07/1986 till:01/07/1987  color:1 shift:(0,13)
  from:01/07/1987 till:01/07/1988  color:champ shift:(0,13)
  from:01/07/1988 till:01/07/1989  color:3 shift:(0,13)
  from:01/07/1989 till:01/07/1993  color:1 shift:(0,13)
  


### Slovensko
 Tipos extraliga - **32 ročníkov**
* **1. miesto:** Súbor:Med 1.png 1994/95, 1995/96, 1998/99, 2008/09, 2009/10, 2010/11, 2013/14, 2014/15, 2022/23, 2024/25
* **2. miesto:** Súbor:Med 2.png 1993/94, 1996/97, 1997/98, 2002/03, 2007/08, 2011/12, 2012/13
* **3. miesto: ** Súbor:Med 3.png 2001/02, 2006/07, 2015/16, 
* **4. miesto: **2003/04, 2004/05, 2005/06, 2021/22, 2023/24
* **5. miesto: **2000/01, 2016/17, 2017/18, 2018/19, 2019/20,
* **7. miesto: **1999/00
* **9. miesto: **2020/21


ImageSize = width:1000 height:60
PlotArea  = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period     = from:01/01/1993 till:31/12/2025
ScaleMajor = unit:year increment:1 start:1993 
Colors =
  id:elite value:rgb(0.4,0.6,1)
  id:1 value:rgb(0.5,0.8,0.5)
  id:1b value:rgb(0.6,0.9,0.6)
  id:2  value:rgb(0.9,0.9,0.3)  
  id:2b  value:rgb(1,1,0.4)  
  id:3  value:rgb(0.9,0.7,0.1)
  id:4  value:rgb(0.9,0.1,0.1)
  id:champ value:rgb(0.8,0.8,0.6)

PlotData= 
  bar:Position width:15 color:white align:center

  from:01/07/1993 till:01/07/1994  shift:(0,-4) text:2
  from:01/07/1994 till:01/07/1995  shift:(0,-4) text:1
  from:01/07/1995 till:01/07/1996  shift:(0,-4) text:1
  from:01/07/1996 till:01/07/1997  shift:(0,-4) text:2
  from:01/07/1997 till:01/07/1998  shift:(0,-4) text:2
  from:01/07/1998 till:01/07/1999  shift:(0,-4) text:1
  from:01/07/1999 till:01/07/2000  shift:(0,-4) text:7
  from:01/07/2000 till:01/07/2001  shift:(0,-4) text:5
  from:01/07/2001 till:01/07/2002  shift:(0,-4) text:3
  from:01/07/2002 till:01/07/2003  shift:(0,-4) text:2
  from:01/07/2003 till:01/07/2004  shift:(0,-4) text:4
  from:01/07/2004 till:01/07/2005  shift:(0,-4) text:4
  from:01/07/2005 till:01/07/2006  shift:(0,-4) text:4
  from:01/07/2006 till:01/07/2007  shift:(0,-4) text:3
  from:01/07/2007 till:01/07/2008  shift:(0,-4) text:2
  from:01/07/2008 till:01/07/2009  shift:(0,-4) text:1
  from:01/07/2009 till:01/07/2010  shift:(0,-4) text:1
  from:01/07/2010 till:01/07/2011  shift:(0,-4) text:1
  from:01/07/2011 till:01/07/2012  shift:(0,-4) text:2
  from:01/07/2012 till:01/07/2013  shift:(0,-4) text:2
  from:01/07/2013 till:01/07/2014  shift:(0,-4) text:1
  from:01/07/2014 till:01/07/2015  shift:(0,-4) text:1
  from:01/07/2015 till:01/07/2016  shift:(0,-4) text:3
  from:01/07/2016 till:01/07/2017  shift:(0,-4) text:5
  from:01/07/2017 till:01/07/2018  shift:(0,-4) text:5
  from:01/07/2018 till:01/07/2019  shift:(0,-4) text:5
  from:01/07/2019 till:01/07/2020  shift:(0,-4) text:3
  from:01/07/2020 till:01/07/2021  shift:(0,-4) text:9
  from:01/07/2021 till:01/07/2022  shift:(0,-4) text:4
  from:01/07/2022 till:01/07/2023  shift:(0,-4) text:1
  from:01/07/2023 till:01/07/2024  shift:(0,-4) text:4
  from:01/07/2024 till:01/07/2025  shift:(0,-4) text:1

  from:01/07/1993 till:01/07/1994  color:2 shift:(0,13) text: "Extraliga"
  from:01/07/1994 till:01/07/1995  color:champ shift:(0,13)
  from:01/07/1995 till:01/07/1996  color:champ shift:(0,13)
  from:01/07/1996 till:01/07/1997  color:2 shift:(0,13)
  from:01/07/1997 till:01/07/1998  color:2 shift:(0,13)
  from:01/07/1998 till:01/07/1999  color:champ shift:(0,13)
  from:01/07/1999 till:01/07/2000  color:1 shift:(0,13)
  from:01/07/2000 till:01/07/2001  color:1 shift:(0,13)
  from:01/07/2001 till:01/07/2002  color:1 shift:(0,13)
  from:01/07/2002 till:01/07/2003  color:2 shift:(0,13)
  from:01/07/2003 till:01/07/2004  color:1 shift:(0,13)
  from:01/07/2004 till:01/07/2005  color:1 shift:(0,13)
  from:01/07/2005 till:01/07/2006  color:1 shift:(0,13)
  from:01/07/2006 till:01/07/2007  color:3 shift:(0,13)
  from:01/07/2007 till:01/07/2008  color:1 shift:(0,13)
  from:01/07/2008 till:01/07/2009  color:champ shift:(0,13)
  from:01/07/2009 till:01/07/2010  color:champ shift:(0,13)
  from:01/07/2010 till:01/07/2011  color:champ shift:(0,13)
  from:01/07/2011 till:01/07/2012  color:2 shift:(0,13)
  from:01/07/2012 till:01/07/2013  color:2 shift:(0,13)
  from:01/07/2013 till:01/07/2014  color:champ shift:(0,13)
  from:01/07/2014 till:01/07/2015  color:champ shift:(0,13)
  from:01/07/2015 till:01/07/2016  color:3 shift:(0,13)
  from:01/07/2016 till:01/07/2017  color:1 shift:(0,13)
  from:01/07/2017 till:01/07/2018  color:1 shift:(0,13)
  from:01/07/2018 till:01/07/2019  color:1 shift:(0,13)
  from:01/07/2019 till:01/07/2020  color:3 shift:(0,13)
  from:01/07/2020 till:01/07/2021  color:1 shift:(0,13)
  from:01/07/2021 till:01/07/2022  color:1 shift:(0,13)
  from:01/07/2022 till:01/07/2023  color:champ shift:(0,13)
  from:01/07/2023 till:01/07/2024  color:1 shift:(0,13)
  from:01/07/2024 till:01/07/2025  color:champ shift:(0,13)



## Košice na medzinárodnej scéne
### [[Pohár európskych majstrov v ľadovom hokeji|Pohár európskych majstrov]]
 
* 1986/1987 
: 3. kolo : TMH Polonia Bytom 4:1 a 3:2
: finálová skupina (Lugano): 2. miesto (HC Lugano 5:4, CSKA Moskva 0:9, Färjestads BK Karlstad 5:4)

* 1988/1989 
: skupina B (Nijmegen): 1. miesto (HC Steaua Bucurešť 8:2, Vålerenga IF 7:1, Spitman Nijmegen 14:3)
: finálová skupina (Köln): 2. miesto (EC Kolín 5:3, CSKA Moskva 2:6, Färjestads BK Karlstad 4:3)

* 1995/1996
: semifinálová skupina E (Hamar): 2. miesto (HV 71 2:4, Storhamar Hamar 3:1, Sokol Kyjev 6:1)

* 1996/1997
: semifinálová skupina G (Bolzano): 1. miesto (EHC Kloten 6:1, HC Steaua Bucurešť 10:1, HC Bolzano 1:2
: finálová skupina (Düsseldorf): 6. miesto (Lada Togliatti 0:5, EG Düsseldorf 2:7)

### [[Kontinentálny pohár v ľadovom hokeji|Kontinentálny pohár]]

* 1997/98
: semifinálová skupina N (Třinec): 1. miesto (Podhale Nowy Targ 5:1, EC Klagenfurt 2:2, HC Železárny Třinec 2:1)
: finálová skupina (Tampere): 1. miesto (Eisbären Berlin 5:2, Salavat Julajev Ufa 2:2, Ilves Tampere 5:4)

* 1998/99 
: finálová skupina (Košice): 2. miesto (Avangard Omsk 2:3, EG Düsseldorf 5:0, HC Ambri-Piotta 2:1)

* 1999/2000 
: semifinálová skupina N (Plzeň): 2. miesto (Unia Osvienčim 6:2, HKm Zvolen 2:6, HC Keramika Plzeň 3:2)

### [[IIHF Superpohár]]
* 1998 (Feldkirch): VEU Feldkirch - HC Košice 4:0

### [[Hokejová liga majstrov|Liga majstrov]]

* 2008/09 **Kvalifikácia**

* 2014/15 **Skupina A**

* 2015/16 **Skupina 8**

***Šestnásť-finále:** 
 HC Košice **4:3** - (**0**:1),(**1**:1),(**3**:1)  Skellefteå AIK - 22.september
Divákov: 5038
 Skellefteå AIK 3:0  HC Košice - 6.október
**Skellefteå AIK postúpil do osemfinále po skóre 6:4 , HC Košice vypadli v šestnásť-finále.**
* 2016/17 **Skupina 13**

***Šestnásť-finále:** 
 HC Košice **1:1** - (**1**:0),(**0**:0),(**0**:1)  Fribourg-Gottéron - 6.október
 Fribourg-Gottéron 4:1  HC Košice - 11.október
**Fribourg-Gottéron postúpil do osemfinále po skóre 5:2 , HC Košice vypadli v šestnásť-finále.**

### Historická produktivita v [[Hokejová liga majstrov|LM]]

## Športové úspechy
**Domáce úspechy**
* 1985/86 - majster Česko-Slovenska
* 1987/88 - majster Česko-Slovenska
* 1994/95 - majster Slovenska
* 1995/96 - majster Slovenska
* 1998/99 - majster Slovenska
* 2008/09 - majster Slovenska
* 2009/10 - majster Slovenska
* 2010/11 - majster Slovenska 
* 2013/14 - majster Slovenska
* 2014/15 - majster Slovenska
* 2022/23 - majster Slovenska
* 2024/25 - majster Slovenska

* 1978, 1979, 1982, 1986, 1987, 1988, 1992, 1993, 2008, 2017            - Víťaz Tatranského pohára
* 1995, 1996, 2009, 2013             - Víťaz Rona Cupu
**Medzinárodné úspechy**
* 1987 - finalista Európskeho Pohára - 2. miesto
* 1989 - finalista Európskeho Pohára - 2. miesto
* 1997/98 - víťaz Kontinentálneho pohára
* 1998/99 - Kontinentálny pohár - 2. miesto
* 2008 Kvalifikácia v Hokejovej lige majstrov
*2014 Účasť v Hokejovej lige majstrov , skupina A - 3.miesto
*2015 Účasť v Hokejovej lige majstrov , skupina H - 2.miesto
*2015 Účasť v šestnásť-finále Hokejovej ligy majstrov
*2016 Účasť v Hokejovej lige majstrov , skupina M - 2.miesto
*2016 Účasť v šestnásť-finále Hokejovej ligy majstrov

## Káder v sezóne 2024/25
**Tréneri**
* Dan Ceman (*25. júl 1973)
* Ryan Colville (* 1983)
* Tomáš Kochan (*15. december 1985)

## Zaujímavosti
*
*V sezóne 1962/1963 sa začala písať novodobá éra klubu.
*Prvý zápas odohralo mužstvo 16. októbra 1962 s reprezentačným mužstvom Maďarska. Košice prehrali 5:7.
*Od sezóny 1964/1965 až po súčasnosť hrajú Košice každoročne najvyššiu hokejovú ligu.
*Klub HC Košice vyhral od vzniku najvyššej súťaže 848 zápasov, čo je najvyšší počet zápasov spomedzi všetkých ligových klubov.
*V Košiciach vyrastal prvý Slovák, ktorý reprezentoval Česko-Slovensko - Ladislav Troják
*V sezóne 1922/1923 sa v Košiciach prvýkrát usporiadala prvá organizovaná súťaž na Slovensku - Majstrovstvá mesta
*Klub HC Košice strelil od vzniku najvyššej súťaže 4 790 gólov, čo je najviac spomedzi všetkých ligových klubov.
*Košický hráč Peter Bartoš je v historickom poradí kanadského bodovania v  najvyššej súťaži na štvrtom mieste s 702 bodmi.
*Košický hráč Peter Bartoš odohral od vzniku najvyššej súťaže 898 zápasov a v historickom poradí v počte odohraných ligových zápasov je tretí.
*Vincent Lukáč odohral v federálnej lige 513 zápasov, v ktorých strelil 393 gólov. V stretnutiach najvyššej súťaže nastrieľal najviac gólov spomedzi všetkých slovenských hráčov.
*Najviac gólov v jednom zápase v histórii najvyššej súťaže padlo v zápase  Košice - Liptovský Mikuláš keď Košice vyhrali 14:5 - (15. november 1994). Bolo ich až 19.
*Najviac trestných minút v jednom zápase v histórii najvyššej súťaže padlo vo štvrťfinálovom zápase Poprad - Košice bolo ich 476.(16. marec 2013)
*Vo finále najvyššej súťaže v sezóne 2011/12 padol divácky rekord, keď sa na zápas Bratislava - Košice prišlo 10 055 divákov.
*Play-off bez prehry sa doteraz v najvyššej súťaži podarilo dosiahnuť len jedinému tímu a to Košiciam v sezóne 1994/95.
*V Steel aréne sa v roku 2011 konal 75. ročník majstrovstiev sveta v ľadovom hokeji. Slovensko organizovalo majstrovstvá prvýkrát.
*Klub HC Košice sa od vzniku najvyššej súťaže prebojoval v 22 sezónach až 20-krát do semifinále čo je najviac spomedzi všetkých ligových tímov. Z toho 15-krát do finále, čo je taktiež najviac spomedzi všetkých tímov.
*Klub HC Košice postúpil v každej sezóne od vzniku najvyššej súťaže do play-off.
*Radomír Chovanec je historicky prvým videoanalytikom v HC Košice 

## Najlepší strelci klubu
thumb|Zápas 51. kola Slovnaft extraligy (HC Košice - MHC Martin 16. februára 2007)

## Slávni hráči

## Tréneri Košíc v jednotlivých sezónach
* 1962/1963 - Miroslav Nitka
* 1963/1964 - Miroslav Nitka
* 1964/1965 - Miroslav Nitka
* 1965/1966 - Ondrej Bendík v priebehu sezóny ho vystriedal Ladislav Štemprok
* 1966/1967 - Ladislav Štemprok
* 1967/1968 - Ladislav Štemprok
* 1968/1969 - Anton Haukvic a František Giba
* 1969/1970 - Anton Haukvic (v priebehu sezóny ho vystriedal Luděk Bukač) a František Giba
* 1970/1971 - Břetislav Guryča a Juraj Ferenc
* 1971/1972 - Břetislav Guryča (v priebehu sezóny ho vystriedal Ladislav Horský a Juraj Ferenc
* 1972/1973 - Ladislav Horský, Juraj Ferenc
* 1973/1974 - Ladislav Horský, Juraj Ferenc
* 1974/1975 - Ladislav Horský, Juraj Ferenc
* 1975/1976 - Pavol Zábojník, Tibor Ágh
* 1976/1977 - Pavol Zábojník, Tibor Ágh
* 1977/1978 - Pavol Zábojník (vystriedal ho v priebehu sezóny Juraj Ferenc), František Kolláth
* 1978/1979 - Miroslav Nitka, Ján Selvek
* 1979/1980 - Miroslav Nitka, Ján Selvek
* 1980/1981 - Miroslav Nitka, Ján Selvek
* 1981/1982 - Ján Selvek, Bedřich Brunclík
* 1982/1983 - Bedřich Brunclík, Juraj Ferenc
* 1983/1984 - Bedřich Brunclík, Juraj Ferenc
* 1984/1985 - Bedřich Brunclík, Juraj Ferenc v priebehu sezóny ich vystriedali Július Kovács a František Giba
* 1985/1986 - Ján Selvek a Július Kovács
* 1986/1987 - Ján Selvek a Július Kovács
* 1987/1988 - Ján Faith a Ján Šterbák
* 1988/1989 - Ján Faith a Ján Šterbák
* 1989/1990 - Ján Selvek a Vladimír Šandrik
* 1990/1991 - Ján Šterbák a Vladimír Šandrik
* 1991/1992 - Ján Šterbák a Vladimír Šandrik
* 1992/1993 - Július Šupler, Ján Šimčík a Vincent Lukáč
* 1993/1994 - Ján Selvek a Vincent Lukáč
* 1994/1995 - Ján Selvek a Vincent Lukáč
* 1995/1996 - Ján Selvek a Vincent Lukáč v priebehu sezóny Ján Faith a Vladimír Šandrik
* 1996/1997 - Ján Faith a Vladimír Šandrik v priebehu sezóny Vincent Lukáč a Peter Slanina
* 1997/1998 - Bedřich Brunclík a Milan Jančuška
* 1998/1999 - Ján Selvek a Milan Jančuška
* 1999/2000 - Peter Slanina a Jozef Lukáč v priebehu sezóny Ján Selvek, Mojmír Božík a Milan Staš
* 2000/2001 - Ján Selvek, Milan Staš a Mojmír Božík
* 2001/2002 - Milan Jančuška a Róbert Spišák
* 2002/2003 - Milan Jančuška a Róbert Spišák
* 2003/2004 - Milan Jančuška a Róbert Spišák
* 2004/2005 - Dušan Gregor a Miroslav Marcinko 
* 2005/2006 - Dušan Gregor a Miroslav Marcinko v priebehu sezóny Ján Selvek, Milan Staš a Miroslav Marcinko
* 2006/2007 - Ján Šterbák a Anton Tomko
* 2007/2008 - Ján Šterbák (vystriedal ho v priebehu sezóny Rostislav Čada) a Anton Tomko
* 2008/2009 - Anton Tomko a Pavel Hulva
* 2009/2010 - Anton Tomko a Pavel Hulva v priebehu sezóny Rostislav Čada a Pavol Zůbek
* 2010/2011 - Rostislav Čada a Pavol Zůbek
* 2011/2012 - Antonín Stavjaňa (vystriedal ho v priebehu sezóny Miroslav Ihnačák) a Pavol Zůbek
* 2012/2013 - Radim Rulík (vystriedal ho v priebehu sezóny Milan Staš) a Pavol Zůbek
* 2013/2014 - Anton Tomko a Pavol Zůbek 
* 2014/2015 - Anton Tomko a Pavol Zůbek  v priebehu sezóny Peter Oremus a Roman Šimíček 
* 2015/2016 - Peter Oremus a Roman Šimíček v priebehu sezóny Rostislav Čada a Marcel Šimurda 
* 2016/2017 - Rostislav Čada a Marcel Šimurda v priebehu sezóny Miroslav Marcinko a Anton Bartánus 
* 2017/2018 - Milan Jančuška a Jerguš Bača 
* 2018/2019 – Roman Šimíček a Peter Bartoš, Martin Šimurda
* 2019/2020 – Peter Draisaitl a Jiří Šolc
* 2020/2021 – Jan Šťastný, neskôr Marcel Šimurda
* 2021/2022 – (Kalle Kaskinen odvolaný), Dan Ceman a Timo Saarikoski
* 2022/2023 - Dan Ceman a Timo Saarikoski
* 2023/2024 - Dan Ceman a Ryan Colville
* 2024/2025 - Dan Ceman a Ryan Colville

## Majstrovské kádre
### Česko-Slovensko
***TJ VSŽ Košice 1985/86**
**Tréneri**:Ján Selvek,Július Kovács
**Brankári**:Michal Orenič,Pavol Švarný
**Obrancovia**:Marián Brusil,Miroslav Danko,Juraj Bondra,Juraj Bakoš,Pavel Valko,Mojmír Božík,Peter Slanina,Rudolf Záruba
**Útočníci**:Milan Staš,Jaroslav Spodniak,Miroslav Žabka,Dušan Kapusta,Miroslav Hriňák,Viliam Belas,Marián Štefanovič,Milan Mažgút,Vladimír Svitek,Štefan Jabcon,Igor Liba,Milan Jančuška,Roman Mucha,Igor Talpaš,Otto Sýkora,Ján Vodila,Miroslav Ihnačák-(v decembri odišiel)

***TJ VSŽ Košice 1987/1988**
**Tréneri**:Ján Faith,Ján Šterbák
**Brankári**:Jaromír Dragan,Jozef Škrak,Pavol Švarný
**Obrancovia**:Miroslav Danko,Mojmír Božík,Juraj Bakoš,Juraj Bondra,Peter Slanina,Jerguš Bača,Ján Varholík,Miroslav Marcinko
**Útočníci**:Peter Zůbek,Pavol Zůbek,Peter Bondra,Miroslav Žabka,Igor Talpaš,Anton Bartánus,Peter Veselovský,Jaroslav Spodniak,Otto Sýkora,Igor Liba,Vladimír Svitek,Viliam Belas,Marián Štefanovič,Ján Vodila,Milan Staš,Milan Jančuška,Ľuboš Jágerský

### Slovensko
***HC Košice 1994/1995**
**Tréneri**: Ján Selvek,Vincent Lukáč
**Brankári**: Jaromír Dragan,Ján Rímsky,Jozef Škrak
**Obrancovia**: Matej Bukna,Juraj Horňák,Stanislav Jasečko,Martin Lenďák,Radoslav Michalčin,Daniel Sedlák,Pavol Valko,Ján Varholík,Slavomír Vorobel
**Útočníci**: Anton Bartánus,Peter Bondra,Miroslav Ihnačák,Slavomír Ilavský,Viliam Knap,Peter Kuzár,Martin Mižík,Miroslav Pažák,Vlastimil Plavucha,Róbert Pohanka,René Pucher,Ľubomír Rybovič,Richard Šechný,Pavol Zůbek,Peter Zůbek

***HC Košice 1995/1996**
**Tréneri**: Ján Faith,Vladimír Šandrik, v prvej časti sezóny Ján Selvek,Vincent Lukáč
**Brankári**: Jaromír Dragan,Ján Rímsky,Jozef Škrak
**Obrancovia**: Matej Bukna,Stanislav Jasečko,Juraj Kledrowetz,Martin Lenďák,Daniel Sedlák,Michal Segľa,Ján Varholík,Pavol Valko,Slavomír Vorobel,Tibor Turan
**Útočníci**: Jiří Bicek,Radovan Hančár,Slavomír Ilavský,Martin Mižík,Miroslav Pažák,Vlastimil Plavucha,Róbert Pohanka,René Pucher,Ľubomír Rybovič,Richard Šechný,Ľubomír Vaic,Peter Veselovský,Pavol Zůbek,Peter Zůbek

***HC VSŽ Košice 1998/1999**
**Tréneri**: Ján Selvek,Milan Jančuška
**Brankári**: Michal Košík,Marko Milý,Miroslav Šimonovič
**Obrancovia**: Daniel Babka,Jerguš Bača,Juraj Kledrowetz,Stanislav Kožár,Tomáš Nádašdi,Michal Segľa,Marek Topoli,Alexander Valentín,Ján Varholík,Stanislav Vorobel
**Útočníci**: Ľubomír Barank,Arpád Györi,Miroslav Ihnačák,Slavomír Ilavský,Jaroslav Kmiť,Michal Košík,Kristián Kováč,Peter Kuzár,Igor Liba,Martin Mižík,Miroslav Pažák,Peter Pucher,René Pucher,Juraj Rušič,Ľubomír Rybovič,Stanislav Solopukin,Richard Šechný,Ján Šimko,Ľubomír Vaic

***HC Košice 2008/2009**
**Tréner**: Anton Tomko,Pavel Hulva,Ján Bajtoš
**Brankári**:Július Hudáček,Miroslav Lipovský
**Obrancovia**:Ján Tabaček,Marcel Šterbák,Jaroslav Špelda,Juraj Kledrowetz,Michal Grman,Radek Deyl,Matúš Petričko,Tomáš Slovák,Petr Mocek,Ľubomír Chmelo,Radek Philipp,Michal Kozák,Ján Homer
**Útočníci**:Rudolf Huna,Juraj Faith,Stanislav Gron,Jaroslav Kmiť,Peter Bartoš,Peter Húževka,Michel Miklík,Jan Kopecký,Richard Jenčík,Juraj Sýkora,Marcel Šimurda,Ladislav Ščurko,Tomáš Murajda

***HC Košice 2009/2010**
**Tréneri**: Anton Tomko,Pavel Hulva striedali ich Rostislav Čada , Pavol Zůbek
**Brankári**: Július Hudáček,Ján Lašák,Tomáš Halász
**Obrancovia**: Peter Mikuš,Ján Tabaček,Michal Grman,Michal Šeda,Radek Deyl,Marek Mertel,Peter Huba,Peter Slimák,Ľubomír Chmelo,Ján Homer,Martin Gajdoš,Michal Pichnarčík
**Útočníci**: Rudolf Huna,Vladimír Dravecký,Peter Húževka,Peter Bartoš,Stanislav Gron,Róbert Tomík,Marek Vorel,Richard Jenčík,Dušan Andrašovský,Juraj Sýkora,Petr Šachl,Jaroslav Kmiť,Henric Höglund,Marcel Baláž,Ondrej Gmitter

***HC Košice 2010/2011**
**Tréneri**:Rostislav Čada,Pavol Zůbek
**Brankári**:Július Hudáček,Tomáš Halász
**Obrancovia**:Ján Tabaček,Ján Homer,Michal Grman,Radek Deyl,Marcel Šterbák,Michal Šeda,Peter Huba,Peter Slimák
**Útočníci**:Oliver Jokeľ,Miroslav Zálešák,Stanislav Gron,Jaroslav Kristek,Peter Bartoš,Michel Miklík,Richard Jenčík,Marcel Haščák,Martin Frolík,Dušan Andrašovský,Vladimír Dravecký,Marek Vorel,Róbert Tomík,Dušan Pašek ml.,Peter Fabuš,Martin Kriška,Marcel Baláž,Ondrej Gmitter,Tomáš Hričina

***HC Košice 2013/2014**
**Tréneri**:Anton Tomko,Pavol Zůbek
**Brankári**:Alexandr Hylák,Rastislav Staňa,Dominik Riečický
**Obrancovia**:Ondrej Briják,Juraj Cebák,Erik Černák,Radek Deyl,Martin Chovan,Marek Kolba,Miroslav Macejko,Michal Novák,Michal Šeda,Milan Takáč,Martin Štrbák,Tomáš Klouček
**Útočníci**:Marek Bartánus,Peter Bartoš,Jiří Bicek,Peter Boltun,Marek Borecký,Matej Češík,Matej Hinďoš,Ondrej Gmitter,Tomáš Hrnka,Matúš Chovan,Richard Jenčík,OliverJokeľ,Tomáš Marcinko,Matúš Matis,Dušan Pašek ml.,Pavol Skalický,Peter Sojčík,Gabriel Spilar,Marek Svatoš,Ladislav Zikmund

***HC Košice 2014/2015**
**Tréneri**:Anton Tomko,Pavol Zůbek od 43.kola Peter Oremus,Roman Šimíček
**Brankári**:Alexandr Hylák,Marcel Melicherčík,Dominik Riečický
**Obrancovia**:Juraj Cebák,Erik Černák,Adam Drgoň,Adam Jánošík,Miroslav Macejko,Branislav Pavúk,Radek Philipp,Michal Šeda,Martin Štrbák
**Útočníci**:Marek Bartánus,Peter Bartoš,Jiří Bicek,Radovan Bondra,Matej Češík,Matej Hinďoš,Tomáš Hrnka,Matúš Chovan,Richard Jenčík,Tibor Kutálek,Adam Lapšanský,Ivan Rachůnek,Peter Sojčík,Gabriel Spilar,Jakub Suja

***HC Košice 2022/2023**
**Tréneri**: Dan Ceman, Timo Saarikovski, Tomáš Kochan a Dušan Strharský
**Brankári**: Jaroslav Janus, Dominik Riečický
**Obrancovia:**: Jordan Southorn, Ladislav Romančík, Radek Deyl, Jens Olsson, Miroslav Novota, Antonín Bartoš, Eduard Šedivý, Alex Breton, Jakub Ferenc
**Útočníci**: Oliver Jokeľ, Rastislav Tybor, Hunter Fejes, Matúš Havrila, Ville Leskinen, Denis Parshin, Lukáš Vaculík, Marek Hovorka, Marek Bartánus, Patrik Lamper, Patrik Rogoň, Joona Jääskeläinen, Marek Slovák, Michal Chovan, Jakub Linet

***HC Košice 2024/2025**
**Tréneri**: Dan Ceman, Ryan Colville, Tomáš Kochan a Dušan Strharský
**Brankári**: Jaroslav Janus, Dominik Riečický, Patrik Jurčák
**Obrancovia:**: Blake Parlett, Radek Deyl, Sebastián Mitro, Oleksii Dakhnovskyi, Mislav Rosandič, Antonín Bartoš, Max Gildon, Josh Teves, Eduard Šedivý, Jakub Ferenc
**Útočníci**: Šimon Petráš, Danick Martel, Peter Repčík, Tomáš Mikúš, Matúš Havrila, Tomáš Zigo, Brett Pollock, Mário Lunter, Marek Bartánus, Patrik Lamper, Patrik Rogoň, Filip Krivošík, Dávid Kohút, Joona Jääskeläinen, Michal Chovan, Eduard Šimun, Olivier Archambault

## Referencie

## Externé odkazy

* Oficiálna stránka HC Košice
* Facebook HC Košice
* Instagram HC Košice
* Facebook stránka Fanklubu Steelers HC Košice
* Oficiálna stránka Steel Arény
* HC Košice výsledky


Košice, HC
Košice, HC